一直爭取將深圳居民一周一行擴至一簽多行的實政圓桌立法會議員田北辰指，不滿意至今仍未有進展。他指聽聞港府認為一周一行甚至一簽多行「冇咩用」，「求咗返嚟生意又唔會好咗」。
田北辰今日在立法會見記者，指以他掌握中央政府未必很反對擴至一簽多行，聽聞是港府有人認為「深圳人唔鍾意香港，一周一行同一簽多行有咩用？欠咗個人情，求咗返嚟生意又唔會好咗」。他指今天詢問文化體育及旅遊局局長楊潤雄，回覆指「國家機密唔講得」。
田北辰續指「如果政府有咁嘅思想 ，好失望，唔應該繼續做官」。他提及政府「唔記得好重要嘅嘢」，內地居民來港消費有免稅額，逐次計算，可以放寬至一簽多行正是關鍵中的關鍵，反問「唔知識唔識經濟」。
指怪錯楊潤雄
其後，田北辰再次見記者指有所補充，「比較衝動怪楊潤雄爭取咁耐」，但楊潤雄是負責旅遊事務，「同零售業日日執笠有咩關係？怪錯咗佢」。故此，田北辰認為根本不應由楊潤雄到立法會解答有關提振零售業措施的問題，按道理應是商務及經濟發展局局長丘應樺，不滿政府連派哪位官員答問題，「本質都未搞清楚」。